සෙලින්කෝ සමූහ ව්‍යාපාරයේ හිටපු සභාපති, ප්‍රසිද්ධ ව්‍යාපාරික ලලිත් කොතලාවලගේ බිරිද වන සිසිලියා කොතලාවල කොළඹ පෞද්ගලික රෝහලක දැඩි සත්කාර ඒකකයේ ප්‍රතිකාර ලබන බව එම රෝහල ඊයේ (08) කොළඹ ප්‍රධාන මහේස්ත්‍රාත් ගිහාන් පිලපිටිය වෙත වාර්තාවක් ඉදිරිපත් කරමින් ප්‍රකාශ කළා.අවශ්‍ය නම් ඇය එම රෝහලේ වෙනත් වාට්ටුවකට හෝ වෙනත් රෝහලකට මාරු කිරීමේ හැකියාව පවතින බවයි අදාළ රෝහල අධිකරණයට ඉදිරිපත් කළ වාර්තාවේ තවදුරටත් දැක්වෙන්නේ.කෙසේ වෙතත් සිසිලියා කොතලාවල වෙනුවෙන් පෙනී සිටි නීතිඥයන් අධිකරණයෙන් ඉල්ලා සිටියේ තම සේවාදායිකාව කොළඹ ජාතික රෝහලට මාරු කර යවන ලෙසයි.ඒ පිළිබඳව අවසන් තීන්දුව ලබන  11 වැනිදා ලබා දෙන බවයි මෙහිදී ප්‍රධාන මහෙස්ත්‍රාත්වරයා කියා  සිටියේ.එෆ් ඇන්ඩ්  ජී සමාගමේ මුදල් අක්‍රමිකතාවක් සම්බන්ධයෙන් ඉදිරිපත් වු පැමිණිල්ලක් විභාගයට ගත් අවස්ථාවේදී මෙම කරුණු අනාවරණය වුණා.